CELEX: 62018TN0496
Language: bg
Date: 2018-08-17 00:00:00
Title: Дело T-496/18: Жалба, подадена на 17 август 2018 г. — OCU/ЕСП

1.10.2018   
            
            
               BG
            
            
               Официален вестник на Европейския съюз
            
            
               C 352/45
            
         
      Жалба, подадена на 17 август 2018 г. — OCU/ЕСП
      (Дело T-496/18)
      (2018/C 352/55)
      Език на производството: испански
      
         Страни
      
      
         Жалбоподател: Organización de Consumidores y Usuarios (OCU) (Мадрид, Испания) (представители: E. Martínez Martínez и C. López-Mélida de Ramón, abogados)
      
         Ответник: Единен съвет за преструктуриране
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени окончателното решение (наричано по-нататък „окончателно решение“) от 19 юни 2018 г. на Апелативната комисия на Единния съвет за преструктуриране по преписка 54/2017, образувана срещу Единния съвет за преструктуриране,
               
            
                  —
               
               
                  да осъди „Апелативната комисия на Единния съвет за преструктуриране“ да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага три основания.
      
                  1.
               
               
                  Първото основание е изведено от нарушение на основното право по член 41, параграф 2 от Хартата на основните права на Европейския съюз (ХОПЕС) и на принципа на зачитане на правото на защита (право на добра администрация под формата на достъп до документи с цел легитимно упражняване на правото на защита).
                  
                              —
                           
                           
                              В това отношение се посочва, че обжалваното решение, с което Апелативната комисия не дава пълен достъп до документите, с които разполага Единният съвет за преструктуриране (ЕСП) и които са необходими за упражняване на легитимното право на защита, представлява тежко нарушение на основното право на добра администрация под формата на достъп до документи по член 41, параграф 2 от ХОПЕС и на основния принцип на общностното право за зачитане на правото на защита.
                           
                        
            
                  2.
               
               
                  Второто основание е изведено от нарушение на разпоредбите, които изключват ограничението за поверителност и за търговски тайни при достъпа до документи, когато искането се прави при упражняване на правото на защита и на достъп до ефективна съдебна защита, предвидени в член 88 от Регламент (ЕС) № 806/2014 на Европейския парламент и на Съвета от 15 юли 2014 година за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (ОВ L 225, 2014 г., стp. 1); в член 84 от Директива 2014/59/ЕС на Европейския парламент и на Съвета от 15 май 2014 година за създаване на рамка за възстановяване и преструктуриране на кредитни институции и инвестиционни посредници и за изменение на Директива 82/891/ЕИО на Съвета и директиви 2001/24/ЕО, 2002/47/ЕО, 2004/25/ЕО, 2005/56/ЕО, 2007/36/ЕО, 2011/35/ЕС, 2012/30/ЕС и 2013/36/ЕС и на регламенти (ЕС) № 1093/2010 и (ЕС) № 648/2012 на Европейския парламент и на Съвета (ОВ L 173, 2014 г., стp. 190), и в член 53 от Директива 2013/36/ЕС на Европейския парламент и на Съвета от 26 юни 2013 година относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 2013 г., стр. 338).
                  
                              —
                           
                           
                              В това отношение се твърди, че с обжалваното решение, с което Апелативната комисия не дава пълен достъп до документите, с които разполага ЕСП, се прилагат погрешно изключенията от общия достъп до документи, предвидени в посочената по-горе правна уредба, тъй като този достъп се иска в рамките на упражняването на правото на защита и на достъп до ефективна съдебна защита.
                           
                        
            
                  3.
               
               
                  Третото основание е изведено от нарушението на основното право по член 41, параграф 2 ХОПЕС (право на добра администрация, що се отнася до задължението за мотивиране на актовете).
                  
                              —
                           
                           
                              В това отношение се твърди, че обжалваното решение, с което Апелативната комисия не дава пълен достъп до документите, с които разполага ЕСП, представлява тежко нарушение на основното право на добра администрация, предвидено в член 41, параграф 2 от ХОПЕС, доколкото представлява неизпълнение на задължението за мотивиране на актовете.